Laufen-Uhwiesen
Lòuffe-Uewise (amtlich Laufen-Uhwiesen) isch e politischi Gmäind im Bezirk Andelfinge im Kanton Züri.

Geografi 
Lòuffe-Uewise liit ganz im Norde vom Kanton Züri und am Rand vo de Agglomeration Schaffuuse. Zue de Gmäind ghööred s Doorff Uewise (hoochtüütsch Uhwiesen) uf ere Terrasse vom Cholfirscht, d Sidlig Lòuffe (hoochtüütsch Laufen) mit em Schloss Lauffen am Riifall un de Wiiler Nool (hoochtüütsch Nohl) uf de änere Siite vom Rii.

S Piet vo de Gmäind umfasst 39,4 Prozänt landwirtschaftlichi Flèchi, 44,6 Prozänt Wald, 8,3 Prozänt Sidligsflechi, 4,2 Prozänt Vercheersflechi und 3,5 Prozänt Gwässer.

Gschicht 
Lòuffe-Uewise isch zum eschte Mal gnamset worde im Jaar 858 als ad Laufin, 1290 denn als ze Uwisan.

Bis 1840 hät Lòuffe-Uewise e politischi Gmäind mit Fluurlinge pildet.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 10,9 % (Stand 2011).

Religion 
53,8 Prozänt vo de Iiwooner sind evangelisch-reformiert, 19,0 Prozänt sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 8,3 %, CVP 3,2 %, EDU 3,9 %, EVP 1,3 %, FDP 11,7 %. GLP 9,0 %, GP 12,6 %, SP 12,6 %, SVP 37,2 %, Suschtigi 0,2 %.

Wirtschaft 
Anne 1857 isch d Baanlinie vo Winterthur uf Schaffuuse bout worde, wo uf ere schöne Schteibrugg übere Rhy goot. A dere Strecki isch denn spöter d Haltstell bim Schloss Lauffe choo.

Tieläkt 
D Wiiländer Mundart vo Lòuffe-Uewise ghöört zue de Oschtschwiizer Tieläkt.

Literatur 
 Hermann Fietz: Die Kunstdenkmäler des Kantons Zürich, Band I: Die Bezirke Affoltern und Andelfingen. (= Kunstdenkmäler der Schweiz. Band 7). Hrsg. von der Gesellschaft für Schweizerische Kunstgeschichte GSK. Bern 1938.
 Walter Ulrich Guyan: Laufen-Uhwiesen im Zürcher Weinland. Gemeindeverwaltung, 1988 (ohne ISBN).
 
 
 Klaus Kläui: Ein Gang durch die Geschichte der Gemeinde Laufen-Uhwiesen. Nohl Druck, Schaffhausen 1958.

Weblink 

 www.laufen-uhwiesen.ch

Fuessnote 

Ort (Kanton Züri)